केही समययता जलविद्युत् आयोजना निर्माणमा छिमेकी मुलुकका चासो बढेका छन् । नेपालको वैदेशिक नीतिमा पश्चिमा मुलुकसितका सम्बन्ध ओझेलमा र छिमेकीको चासो हावी हुँदै गएको संकेत देखिन्छ । तर, नदी र पानी नेपालको कूटनीतिमा अझै पुगेको छैन । अहिले क्षेत्रीय बिजुली व्यापार र बजारको प्रसंग अगाडि आएको छ । आदित्य पिल्लाई र सगर प्रसाईंका अनुसार भारतमा नवीकरणीय ऊर्जामा गरिएको लगानी र सस्तो तापीय बिजुली उत्पादनले ऊर्जा–अर्थव्यवस्था परिवर्तन गरेर हिमालयको जलविद्युत्, नदी व्यवस्थापन, जलवायु परिवर्तन नीति र पानी–खाद्य–ऊर्जाको सम्बन्धलाई प्रभाव पार्नेछ ।
